als_Latn dik_Latn sag_Latn
Kryeministri Edi Rama u ndal sot në Tropojë, ku kërkoi votën e tropojanëve për të qeverisur në katër vitet e ardhshme. Kreu i qeverisë vlerësoi punën e kryetarit të bashkisë së Tropojës, i cili është i djathtë, por tha se ka pasur inkurajimin e tij personal. Rama deklaroi se vota për Lulzim Bashën, do ta lerë pa punë edhe kryebashkiakun e Tropojës.
“Ju e dini mirë që kryetari i bashkisë së Tropojës është i djathtë, por kjo nuk më ka penguar mua, që ta mbështes Tropojën, dhe do vijojmë ta mbështesim për sa kohë do kemi mundësi të forcojmë këtë partneritet. Për ne, mbi partitë është Tropoja. Tropoja është shembull i faktit se nuk i paragjykojmë kryetarët e bashkive, përkundrazi. Unë ju them kaq, kyetari i bashkisë ka bërë gjithë këto punë sepse ka pasur jo vetëm mbështetjen, por nxitjen, idetë dhe fuqinë inkurajuese që i kam dhënë personalisht. Por ama, shkuat votuat Lulin, e latë edhe kryetarin e bashkisë këtu pa punë, sepse të votosh PD-në është vetëm tifozllik”, tha Rama.
Me argumentin se PD nuk ka vënë asnjë grua në qarkun e Kukësit, për ta përfaqësuar në Parlament, Rama kërkoi ndëshkimin e grave për këtë parti.
"Përveç se në çerek shekulli s’bënë asgjë për Tropojën, por sot paraqiten në gjithë qarkun e Kukësit me një skuadër ku s’ka asnjë grua dhe vajzë. I kanë përjashtuar nga e drejta për të pasur përfaqësuesin e tyre në Kuvend. Dhe kjo është një arsye që të gjitha gratë e vajzat tropojane, kuksiane, hasiane t’i lënë mënjanë bindjet politike dhe të bashkohen me bindjen se është detyrim moral respekti për gratë dhe vajzave, dhe barazia në respekt mes tyre dhe burrave. Ju do thoni po si t’ia bëjmë ne që mbështesim Saliun dhe Lulin? Saliun dhe Lulin mbaji në zemër, edhe në fotografi në shtëpi, por vota nuk është punë zemre”, vijoi fjalën e tij kreu i qeverisë.
Ai kërkoi mbështetje të plotë në 25 qershor, në mënyrë që PS të sigurojë 71 mandate në Parlament. /k.k/noa.al/
als_Latn als_Latn als_Latn als_Latn als_Latn